Ведовица (Водовица) је 1879, имала 11 домаћинстава и 81 становника (православци); 1895. - 108 становника; 1921. - 103; 1948. - 153; 1971. - 106; 1991. - 61; 2013. - 19 домаћинстава и 65 становника(Срби). Бројније породице су: Благојевић, Зец, Каран, Мандић - славе Никољдан; Глиштра, Кривокућа, Марчета, Милошевић - Јовањдан; Дробац, Рађеновић, Ољача - Ђурђевдан, Према предању, први становници дошли су током 17. и 18. вијека из Старе Србије и Херцеговине, преко Далмације и Лике. Прво су дошле породице Благојевић, Дробац и Каран, а крајем 18. вијека породице Глиштра, Мандић и Рађеновић. Породице Зец, Марчета и Ољача, које су прогнане из Републике Хрватске, населиле су се 1995, године. Солунски добровољци били су Миле Рађеновић и Марко Каран, који је био и шпански борац. Према подацима СУБНОР-а, током Другог свјетског рата страдало је девет бораца НОВЈ и пет цивила, а спомен - комплекс погинулим из више мјеста налази се у селу Велика Рујишка. Током Одбрамбено-отаџбинског рата 1992-1995, погинуо је један борац ВРС. Становништво се углавном бави пољопривредом. Ђаци похађају основну школу у селу Мала Новска Рујишка и у Новом Граду. У атару постоје два гробља и црква. Село је добило електричну енергију, телефонске прикључке и локални водовод 1972, а 2012. почели су радови на прикључењу села на градски водовод Крупе на Уни.